கேள்வி: கெடா - பட்டினப்பாலை பற்றி நீங்கள் என்ன அறிந்துள்ளீர்கள்?
பதில்: படிமம்:Poompuhar-Kaveri-Puhum-Pattinam-View-from-Lighthouse.jpg கி.பி. 2ம் நூற்றாண்டு கடியலூர் உருத்திரங் கண்ணனார் இயற்றிய பட்டினப்பாலையில் கெடாவின் பழமைத்துவம் விவரிக்கப்பட்டுள்ளது. பூம்புகார் நகரில் ஏற்றுமதி இறக்குமதி பண்டகசாலை இருந்தது. அங்கு என்னென்ன பொருட்கள் வந்து சேர்கின்றன என்பதைப் புலவர் பாடலாகப் பாடுகிறார். அந்தக் காலத்தில் பூம்புகார் எப்படி பிரசித்திப் பெற்ற நகராக இருந்ததோ அதே போல கெடா என்கின்ற கடாரம் சிறந்து விளங்கிய பெருமையைச் சேர்க்கிறது.
கேள்வி: கெடா - மகா இந்திரவம்சன் பற்றி நீங்கள் என்ன அறிந்துள்ளீர்கள்?
பதில்: அடுத்து வந்தவர் ஸ்ரீ மகா இந்திரவம்சன் ''(Seri Maha Inderawangsa).'' இவர் ஸ்ரீ மகாவங்சனின் மூன்றாவது மகனாகும். இவரைத் தான் ராஜா பெர்சியோங் (தமிழ்: ''கூர்ப் பல் அரசன்''; ஆங்கிலம்: ''King of the Fanged Wings''; மலாய் மொழி: ''Raja Bersiong'') என்று கெடா வரலாற்றுப் பதிவேடுகள் குறிப்பிடுகின்றன. இவர் மனிதர்களின் இரத்தத்தைக் குடிப்பவர் என்றும் சொல்லப் படுகிறது. இவருடைய வழக்கத்திற்கு மாறான செயல்பாடுகளினால் அரியணையில் இருந்து அகற்றப் பட்டார். இவர் ஜெராய் மலையில் அடைக்கலம் அடைந்தார். அங்கே வெகு காலம் தனிமையில் வாழ்ந்தார். இவர் ஒரு தாய்லாந்துப் பெண்ணைத் திருமணம் செய்து கொண்டார். இவருக்கு ஒரு மகன். பெயர் பரா ஓங் மகா பூதிசன் ''(Phra Ong Mahapudisat).''